b'\n_START_ARTICLE_\nCal Sol\xc3\xa0 (Orist\xc3\xa0)\n_START_SECTION_\nDescripci\xc3\xb3\n_START_PARAGRAPH_\nMasia de considerables dimensions. Origin\xc3\xa0riament de planta rectangular, composta de planta baixa i dos pisos amb una teulada a dues vessants amb desaigua a la fa\xc3\xa7ana principal._NEWLINE_L\'entrada principal \xc3\xa9s un portal adovellat. En un balc\xc3\xb3 del primer pis hi ha la data de 1763 a la llinda. Tots els balcons i finestres de l\'edifici tenen llinda, brancals i ampits de pedra treballada._NEWLINE_Adossada a la part posterior de la casa, hi ha una torre de base quadrada i quatre pisos d\'al\xc3\xa7ada. Als murs laterals s\'hi afegiren una pallissa i un cobert.\n_START_SECTION_\nHist\xc3\xb2ria\n_START_PARAGRAPH_\nEl cognom Sol\xc3\xa0 era for\xc3\xa7a representatiu i nombr\xc3\xb3s al segle XVI. En el fogatge fet a Orist\xc3\xa0 el 1553 trobem 5 cognoms Sol\xc3\xa0._NEWLINE_En el nomencl\xc3\xa0tor de la provincia de Barcelona fet el 1860 es cita "Sol\xc3\xa0 de la Vall"'